શીર્ષક: લોકસભા ચૂંટણી 2019 : 58 વર્ષ બાદ ગુજરાતમાં મળી રહેલી કૉંગ્રેસ વર્કિંગ કમિટીની બેઠક મહત્ત્વપૂર્ણ કેમ?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
CWCની બેઠક કૉંગ્રેસ માટે મહત્ત્વપૂર્ણ

હાર્દિક પટેલના કૉંગ્રેસમાં પ્રવેશ, પ્રિયંકા ગાંધીની પ્રથમ બેઠક, પુલવામા, બાલાકોટ ઍર સ્ટ્રાઇક અને કૉંગ્રેસી ધારાસભ્યોના રાજીનામાને કારણે આ બેઠકને મહત્ત્વપૂર્ણ માનવામાં આવે છે. 

CWCની બેઠક બાદ અડાલજમાં ત્રિમંદિર પાસે જન સંકલ્પ રેલીનું આયોજન કરવામાં આવ્યું છે.

અગાઉ તા. 28મી ફેબ્રુઆરીના બેઠક નિર્ધારવામાં આવી હતી, પરંતુ બાલાકોટ ઍરસ્ટ્રાઇકને પગલે તેને મોકૂફ કરી દેવામાં આવી હતી.

આ પહેલાં છેલ્લે 1961 ગુજરાતમાં ભાવનગર ખાતે CWCની બેઠક મળી હતી. એ વખતે નીલમ સંજીવ રેડ્ડી કૉંગ્રેસ પ્રમુખ હતા. 

હાર્દિક પટેલ સામેલ થશે 

જન સંકલ્પ રેલી દરમિયાન હાર્દિક પટેલ કૉંગ્રેસમાં જોડાશે

હાર્દિક પટેલે જાહેરાત કરી છે કે મંગળવારે તેઓ કૉંગ્રેસ અધ્યક્ષ રાહુલ ગાંધીની હાજરીમાં કૉંગ્રેસમાં જોડાશે. 

હાર્દિકે જામનગરની બેઠક ઉપરથી લોકસભાની ચૂંટણી લડવાની ઇચ્છા વ્યક્ત કરી છે, સાથે ઉમેર્યું છે કે 'અંતે પક્ષ નક્કી કરે તેમ કરીશ.'

ગુજરાત ભાજપના અધ્યક્ષ જીતુભાઈ વાઘાણીનું કહેવું છે, "કૉંગ્રેસમાં સામેલ થવાની સાથે જ હાર્દિક પટેલનો અસલી ચહેરો જનતા અને (પટેલ) સમાજની સામે આવી ગયો છે."

"ગત વિધાનસભા ચૂંટણી સમયે પણ કૉંગ્રેસની મદદથી ગુજરાતમાં ભાજપ વિરુદ્ધ રેલીઓ સંબોધી હતી, પરંતુ ભાજપ પોતાના બળ ઉપર ઊભો છે અને જીતશે."

કૉંગ્રેસે ભરતસિંહ સોલંકી (આણંદ), રણજીત રાઠવા (છોટા ઉદેપુર -શિડ્યુલ્ડ ટ્રાઇબ), રાજુ પરમાર (અમદાવાદ પશ્ચિમ - શિડ્યુલ્ડ કાસ્ટ) અને પ્રશાંત પટેલને વડોદરા બેઠક ઉપરથી ઉમેદવાર જાહેર કર્યાં છે. સામે પક્ષે ભાજપે હજુ તેના પત્તા નથી ખોલ્યાં.

અગાઉ ઓબીસી (અન્ય પછાત વર્ગ) આંદોલનના ના અલ્પેશ ઠાકોર ગત વિધાનસભાની ચૂંટણી પૂર્વે કૉંગ્રેસ પાર્ટીમાં જોડાયા હતા, તેઓ હાલમાં રાધનપુરની બેઠક ઉપરથી ધારાસભ્ય છે. 

તમે આ વાંચ્યું કે નહીં?

મોદી-શાહનો ગઢ

અલ્પેશ ઠાકોર પણ કૉંગ્રેસથી નારાજ હતા

ગુજરાત એ વડા પ્રધાન નરેન્દ્ર મોદી તથા કેન્દ્રમાં મુખ્ય શાસક પક્ષ ભાજપના અધ્યક્ષ અમિત શાહનું ગૃહ રાજ્ય છે. 

બંનેને તેમના ગઢમાં જ પડકારવાનો ગૂઢાર્થ છે, એટલે જ લગભગ 58 વર્ષ બાદ ગુજરાતમાં સીવીસી આયોજિત કરી છે. 

જોકે, આ બેઠક પૂર્વે કૉંગ્રેસના ધારાસભ્યોના રાજીનામાથી કૉંગ્રેસમાં ખળભળાટ મચી ગયો છે. 

ગુજરાત કૉંગ્રેસના પ્રભારી રાજીવ સાતવે અસંતોષને ડામવાની કવાયત હાથ ધરી છે. તેમને અલ્પેશ ઠાકોર સહિત અન્ય કેટલાક ધારાસભ્યોને મનાવી લેવામાં સફળતા મળી છે....